ভারতীয় নৌবাহিনীর রিয়ার অ্যাডমিরাল একে সাক্সেনা বলেছেন, আগামী ২০১৮ সালের মধ্যে কলকাতা ক্লাস রণতরীগুলি ট্যাকের উপযুক্ত হয়ে উঠবে৷ অর্থাৎ, যে কোনও যুদ্ধ পরিস্থিতি, তা সে পরমাণু আক্রমণই হোক কিংবা জৈব-রাসায়নিক হামলাই হোক, তার মোকাবিলা করতে কলকাতা পর্যায়ের রণপোত সক্ষম হবে৷ সেদিক থেকে আইএনএস বিশাখাপত্তনমকে ট্যাকভুক্ত প্রাথমিক ধাপের রণতরী বলাই চলে৷এই রণতরীতে থাকছে দূরপাল্লার ৩২টি বারাক ৮ মিসাইল৷ ভূমি থেকে আকাশে আঘাত হানতে সমর্থ এই ক্ষেপণাস্ত্রগুলি ইজরায়েলের সঙ্গে যৌথ উদ্যোগে বানানো হয়েছে৷ তবে আইএনএস বিশাখাপত্তনমের নির্মাণে প্রযুক্তির ৬৫ শতাংশই আগাগোড়া ভারতীয়৷